Britainiar Birmania

Britainiar Birmania () edo Birmaniako Britainiar Agintea 1824 eta 1948 artean hedatu zen. Anglo-birmaniar Gerrekin hasi zen, ondoren Britainiar Rajeko probintzia bihurtu zelarik, eta 1948an Birmania estatu independente bezala independentzia lortuz amaitu zen.

1826an Lehen Anglo-birmaniar Gerra irabazi ondoren, britainiarrek Birmaniako lurraldearen hainbat zati anexionatu zituzten, horien artean Rakhine eta Tenasserim zirelarik; 1852an, Bigarren  Anglo-birmaniar Gerraren ondoren, Behe Birmania anexionatu zuten. 1862an, lurralde hauek Britainiar Birmaniako probintzia txiki bezala izendatu zituzten, Britainiar Rajaren mendekoa. 1885ean Hirugarren Anglo-birmaniar Gerraren ondoren, Birmania Garaia gehitu zuten eta hurrengo urtean Birmaniako probintzia sortu zen, 1897an probintzia nagusi bihurtu zena. Egoera honek 1937ra arte iraun zuen, Birmania Burma Officek eta India eta Birmaniarako Estatu Idazkaritzak bereizita administratzen hasi zen arte. Birmaniak, azkenean, 1948ko urtarrilaren 4an lortu zuen independentzia osoa.

Birmania batzuetan "Eskoziako Kolonia" bezala aipatzen zuten, eskoziarrek kolonizazioan eta herrialdearen kudeaketan betetzen duten paper handiagatik, nabarmenenak Sir James George Scott eta Irrawaddy Flotilla Company izanda.

 Erreferentziak 

 Kanpo estekak 

Kategoria:Myanmarko historia
Kategoria:Britainiar India
Kategoria:Lehengo Asiako britainiar kolonia eta protektoratuak